Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од М. С. од Прилеп, поднесена против Министерството за финансии, по предметот Барање за пристап до информации од јавен карактер, на ден 09.06.2025 година го донесе следното:

**Р Е Ш Е Н И Е**

1. Жалбата изјавена од М. С. од Прилеп, поднесена против Министерството за финансии, заведена во Агенцијата под бр. 08-249 на 26.05.2025 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

М. С. од Прилеп, како што е наведено во Жалбата, на 21.04.2025 година поднел Барање за пристап до информации од јавен карактер до Министерство за финасии, со кое побарал по е-маил да му се достави електронски запис од следата информација информација:

„Вкупен број на поднесени Барања за слободен пристап до информации од јавен карактер до Министерство за финансии на Република Северна Македонија за 2020, 2021, 2022, 2023, 2024 и 2025 година, заклучно 21.04.2025 година. Дополнително, неопходни се следните информации: број на поднесените барања кои се одобрени, број на поднесени барања кои се отфрлени, број на барања кои се вратени на повторно одлучување од страна на второстепениот орган кои се одобрени, број на барања кои се вратени на повторно одлучување од страна на второстепениот орган кои се повторно отфрлени од страна на Министерството за финансии како имател на информации. Ве молам за детален приказ по година."

Имателот на информации на ова Барање не одговорил во законски предвидениотрок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-249 на 26.05.2025 година.

Агенцијата со електронски допис бр. 08-249 од 26.05.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Заменик директор/Zëvendës drejtor,**

 **Blerim Iseni**